Document ID: 32006R0209

KOMMISSIONENS FORORDNING (EF) Nr. 209/2006
af 7. februar 2006
om ændring af forordning (EF) nr. 809/2003 og (EF) nr. 810/2003 for så vidt angår forlængelse af gyldighedsperioden for overgangsbetingelser for komposterings- og biogasanlæg i henhold til Europa-Parlamentets og Rådets forordning (EF) nr. 1774/2002
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestemmelser for animalske biprodukter, som ikke er bestemt til konsum (1), særlig artikel 32, stk. 1, og
ud fra følgende betragtninger:
(1)
Ved forordning (EF) nr. 1774/2002 er der fastsat sundhedsbestemmelser for animalske biprodukter, som ikke er bestemt til konsum. Da bestemmelserne er strenge, er der indført overgangsforanstaltninger.
(2)
Ved Kommissionens forordning (EF) nr. 809/2003 af 12. maj 2003 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår forarbejdningsnormer for kategori 3-materiale og gylle, der anvendes i komposteringsanlæg (2), er der fastsat visse overgangsforanstaltninger, så erhvervslivet har tid til at tilpasse sig og udvikle alternative forarbejdningsnormer for kategori 3-materiale og gylle, der anvendes i komposteringsanlæg, indtil den 31. december 2005.
(3)
Ved Kommissionens forordning (EF) nr. 810/2003 af 12. maj 2003 om overgangsforanstaltninger i henhold til Europa-Parlamentets og Rådets forordning (EF) nr. 1774/2002 for så vidt angår forarbejdningsnormer for kategori 3-materiale og gylle, der anvendes i biogasanlæg (3), er der fastsat visse overgangsforanstaltninger, så erhvervslivet har tid til at tilpasse sig og udvikle alternative forarbejdningsnormer for kategori 3-materiale og gylle, der anvendes i biogasanlæg, indtil den 31. december 2005.
(4)
De parametre, der i henhold til udtalelse fra Den Europæiske Fødevaresikkerhedsautoritet (EFSA) af 7. september 2005 skal foreskrives, er forskellige fra de forarbejdningsnormer, medlemsstaterne kan tillade indtil den 31. december 2005 i henhold til forordning (EF) nr. 809/2003 og (EF) nr. 810/2003. Dertil kommer, at det vil tage et stykke tid for medlemsstaterne at gennemføre den nye valideringsprocedure, der er fastlagt i Kommissionens forordning (EF) nr. 208/2006 af 7. februar 2006 om ændring af bilag VI og VIII til Europa-Parlamentets og Rådets forordning (EF) nr. 1774/2002 for så vidt angår forarbejdningsnormer for biogas- og komposteringsanlæg og krav til gylle (4).
(5)
Overgangsforanstaltningerne i forordning (EF) nr. 809/2003 og (EF) nr. 810/2003 bør derfor forlænges i endnu en periode for at give medlemsstaterne mulighed for at tillade, at virksomhedslederne fortsat anvender nationale regler for forarbejdningsnormer for kategori 3-materiale og gylle, der anvendes i komposterings- og biogasanlæg.
(6)
Forordning (EF) nr. 809/2003 og (EF) nr. 810/2003 bør derfor ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
I artikel 1, stk. 1, artikel 3, stk. 2, og artikel 4 i forordning (EF) nr. 809/2003 ændres datoen »den 31. december 2005« til »den 31. december 2006«.
Artikel 2
I artikel 1, stk. 1, artikel 3, stk. 2, og artikel 4 i forordning (EF) nr. 810/2003 ændres datoen »den 31. december 2005« til »den 31. december 2006«.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. februar 2006.

Labels: 17
14
20
7
0
6